ฮองมิน ร้านอาหารจีนที่เจอได้บ่อยๆตามห้าง หรือ community malls

ปกติไม่ชอบกินอาหารจีนตามห้าง แต่วันนี้นัดเพื่อนมากินข้าวที่ paseo กาญจนาภิเษก ไม่รู้จะกินอะไร จัดไปฮองมินเพราะอยากกินติมซำ

บรรยากาศค่อนไปทางง่ายๆ ไม่ได้หรูหราอะไรตามสไตล์ร้านอาหารจีนในห้าง เน้นกินง่าย กินด่วน ไม่ได้กินแช่เหมือนอาหารจีนในโรงแรม

สั่งติมซำมากินก่อนเลยหลายอย่าง
ขนมจีบกุ้ง ขนมจีบหมู ฮะเก๋ากุ้ง ฮะเก๋าไข่กุ้ง ลูกชิ้นกุ้ง ตีนไก่ ซี่โครงหมู พายหมูแดง ซาลาเปาไส้ครีม
ต้องบอกว่า ไม่ได้อร่อยว้าว แต่ถือว่าอร่อยใช้ได้เลย หลายๆอย่างสั่งเบิ้ล โดยเฉพาะเผือกทอด(แต่ไส้หมูแดง) อันนี้ดีงามมากๆ ที่สำคัญ ติมซำตกราคาจานละ 45-50 บาท ถือว่าไม่แพงเลย

อยากสั่งโปรเป็ดปักกิ่ง 499 แต่วันนั้นหมด เลยไม่ได้สั่ง

สั่งอาหารอื่นๆแบบง่ายๆมากินด้วย 

กุ้งอันดามัน (ก็คือกุ้งผัดผงกะหรี่) รสชาติมาตราฐานผัดผงกะหรี่ ถือว่าพอใช้ได้ 310 บาท

ออส่วนกะทะร้อน(กรอบ) อันนี้ผิดหวัง มาจานแรก(ตามรูป) มาดำปี๋ แจ้ง พนง ว่ามันปกติหรือไม่ พนง บอกว่าไม่ปกติ รีบเอาไปเปลี่ยนทำใหม่ให้ แต่จานใหม่มา ดีกว่าเดิมนิดนึง รวชาติออกไปทางธรรมดา 135 บาท(มั้ง)

ผัดหมี่ฮ่องกง ใส่เครื่องมาเยอะ แต่รสชาติธรรมดา มาตรฐานผัดหมี่ทั่วไป 300 กว่าบาทมั้ง

สลัดกุ้งทอด ก็ธรรมดามาก 

คือกินอาหารจีนในห้าง ปกติก็ไม่คาดหวังในรสชาติอะไรมากมายเหมือนกินในโรงแรมอยู่แล้ว ทำให้ไม่คิดจะสั่งอาหารราคาสูงมากิน 
ถ้าจะกลับมากินฮองมินอีก คงเน้นติมซำมากกว่า เพราะรสชาติใช้ได้ ราคาก็ไม่แพง สมราคา

อ่อ เก๊กฮวยร้านนี้ไม่หวานจนแสบคอเหมือนที่อื่น รสชาติมากำลังดี อยากได้หวานเพิ่มก็ขอน้ำเชื่อมเพิ่ม

ปล. พนักงานบริการดีครับ โดยเฉพาะ พนง หญิงที่แต่ละคนดูเหมือนจะมีประสบการณ์มากกว่าผู้ชาย ถือว่าบริการดีมาก










